Lav et referat af nedenstående tekst:

Tekst:
Nordjyllands Politi meldte på Twitter ved 13.45-tiden, at to biler var kørt sammen i krydset Forbindelsesvejen/Viaduktvej/Lindholmsvej i Nørresundby. Ifølge vagtchef ved Nordjyllands Politi Mads Hessellund overholdt den ene bil ikke sin vigepligt og kørte frem for rødt lys. To personer blev lettere tilskadekomne ved uheldet, og de er begge kørt til Aalborg Universitetshospital. - De tilskadekomne er en 48-årig kvinde og en 49-årig kvinde, der kørte i hver sin bil, og der er tale om en personbil og en varebil, siger Mads Hessellund. Bilerne blev begge noget skadet ved sammenstødet og blev fjernet af Falck. Ved 16-tiden skulle trafikken på strækningen igen være normaliseret efter uheldet.

Referat:
Personbil og varebil kørte sammen i kryds i Nørresundby. To personer blev lettere tilskadekomne ved trafikuheldet.